অনলাইন ডেস্ক
মোবাইল টেপার সুবিধার্থে আলাদা লেন
মোবাইল টেপাটেপি করতে করতে পথ চলতে থাকলে দুর্ঘটনা ঘটার আশঙ্কা থাকে। কিন্তু ১৩০ কোটিরও বেশি জনসংখ্যার দেশ চীন পথচারীদের সুরক্ষায় অভিনব এক সমাধান বের করেছে।চীনের চংকিং শহরে মোবাইল টেপাটেপি করতে করতে পথ চলেন এমন মানুষের সংখ্যা ক্রমশ বাড়ছে। এখানকার পথচারীদের দুর্ঘটনা থেকে রক্ষা করতে আলাদা একটি লেনই তৈরি হয়েছে। নাম সেলফোন লেন! প্রযুক্তিবিষয়ক ওয়েবসাইট ম্যাশেবল এ তথ্য জানিয়েছে।চীনা ভাষায় ও ইংরেজিতে পথনির্দেশিকা দেওয়া হয়েছে এবং সঠিক লেন মেনে হাঁটার পরামর্শও দেওয়া হয়েছে তাতে।রাস্তায় রং দিয়ে সতর্কবার্তার পাশাপাশি ওই এলাকায় বড় করে সাইনবোর্ডে লেখা রয়েছে, ‘চীনের প্রথম মোবাইল ফোন লেন’। এই সড়ক কীভাবে ব্যবহার করতে হয়, তার নির্দেশাবলিও টাঙানো রয়েছে সেখানে।